kalixlouiis/myanmar-wikipedia-corpus huggingface dataset:
အင်ဂိုလာနိုင်ငံ၏ ဖွဲစည်းပုံအခြေခံဥပဒေ၌ ဖော်ပြထားချက်အရ အနီရောင်တစ်ခြမ်းသည် ကိုလိုနီကာလတွင်း လွတ်လပ်ရေးအတွက် ရုန်းကန်လှုပ်ရှားမှုနှင့် နိုင်ငံတော်ကာကွယ်ရေးကို ရည်ညွှန်းသည့် သွေးထွက်သံယိုမှုလက္ခဏာရပ်ကို ဆိုလိုသည်။
အနက်ရောင်တစ်ခြမ်းမှာ အာဖရိကကို ရည်ညွှန်းလိုခြင်းဖြစ်သည်။
အလယ်ရှိ တံဆိပ်တွင်ပါဝင်သော ဂီယာသည် စက်မှုလုပ်သားများနှင့် ထုတ်လုပ်မှုကို ကိုယ်စားပြုကာ တောခုတ်ဓားသည် တောင်သူလယ်သမားများ၊ စိုက်ပျိုးမွေးမြူရေးထုတ်လုပ်သည့် လုပ်ငန်းနှင့် လက်နက်ကိုင်တိုက်ပွဲများကို ကိုယ်စားပြုပြီး ကြယ်နီနှင့် ပုံသဏ္ဌာန်တူညီသည့် ကြယ်သည် နိုင်ငံတကာ စည်းလုံးညီညွတ်မှုနှင့် တိုးတက်မှုကို သင်္ကေတဆောင်ခြင်းဖြစ်သည်။
အထိမ်းအမှတ်ပုံ၏ အဝါရောင်မှ နိုင်ငံ၏ ကြွယ်ဝချမ်းသာမှုကို ရည်ညွှန်းလိုခြင်းဖြစ်သည်။
၁၉၇၅ ခုနှစ် ဖွဲ့စည်းပုံတွင် အနီးစင်းသည် ကိုလိုနီကာလ၊ အမျိုးသားလွတ်မြောက်ရေးလှုပ်ရှားမှုနှင့် တော်လှန်ရေးကာလအတွင်း သွေးထွက်သံယိုဖြစ်ပွားမှုကို ရည်ညွှန်းထားသည်ဟု ဖော်ပြထားပြီး ၁၉၉၂ ဖွဲ့စည်းပုံတွင် တော်လှန်ရေးဟုသော စကားရပ်ကို "နိုင်ငံတော် ကာကွယ်ရေး"ဟုသော စကားရပ်ဖြင့် လဲလှယ်ခဲ့သည်။
၁၉၇၅ နှင့် ၁၉၉၂ မူတို့အကြား အခြားသော ပြောင်းလဲသွားသော စကားရပ်တို့မှာ တောခုတ်ဓားသည် "internationalism" မှ "နိုင်ငံတကာ စည်းလုံးညီညွတ်မှု" သို့ ပြောင်းလဲခဲ့ပြီး "အလုပ်သမားလူတန်းစား"နှင့် "တောင်သူလယ်သမားလူတန်းစား"ဟုသော စကားရပ်တို့အား "အလုပ်သမား"နှင့် "တောင်သူလယ်သမား"ဟူ၍ အစားထိုးခဲ့သည်။
အရောင်များ CMYK 20/100/90/0 0/15/100/0 10/10/10/100 Pantone 186 C 116 C Process Black C RGB 204/9/47 255/203/0 0/0/0 Hexadecimal C8102E FFCD00 000000 ၂၀၀၃ ခုနှစ် အလံသစ်အတွက် အဆိုပြုမှု ၂၀၀၃ ခုနှစ်တွင် ပို၍ "အကောင်းမြင်သော" အလံကို အမျိုးသားလွှတ်တော် ဖွဲ့စည်းပုံအခြေခံဥပဒေဆိုင်ရာ ကော်မရှင်မှ တင်သွင်းခဲ့သော်လည်း အသုံးပြုခဲ့ခြင်း မရှိပေ။
အလယ်၌ ရေးဆွဲထားသော နေပုံသည် Tchitundo-Hulu လိုဏ်ဂူ၌ တွေ့ရှိခဲ့သော ပန်းချီပုံနှင့် ဆင်တူယိုးမှားဖြစ်နေသည်။
အလံ၏ အရွယ်အစားမှာလည်း ယခင်အလံကဲ့သို့ပင် 2:3 အချိုးကို အသုံးပြုထားသည်။
ဓာတ်ပုံပြခန်း ကိုးကား ပြင်ပလင့်များ https://web.archive.org/web/20040622113124/http://www.angola.org/referenc/proposed_flag.html အင်ဂိုလာ ကဏ္ဍ:အင်ဂိုလာနိုင်ငံ၏ အမျိုးသားသင်္ကေတများ အင်ဂိုလာ။
၂၀၂၇ အရှေ့တောင်အာရှ အားကစားပြိုင်ပွဲသည် ၂၀၂၇ခုနှစ်တွင် ကျင်းပမည့် ၃၄ကြိမ်မြောက် အရှေ့တောင်အာရှ အားကစားပြိုင်ပွဲဖြစ်သည်။
ဘရူနိုင်းနိုင်ငံအား လက်ခံကျင်းပခွင့်ကို ပေးထားသော်လည်း ဘရူနိုင်းအစိုးရအနေဖြင့် စဉ်းစားနေဆဲဖြစ်သည်။
ဘရူနိုင်းနိုင်ငံသည် ၁၉၉၉ ဘန်ဒါဆရီဘီဂါဝန်ပွဲတော်ကို ပထမဆုံးနှင့် နောက်ဆုံးအကြိမ် ကျင်းပပြီးနောက် အိမ်ရှင်အဖြစ် လက်ခံကျင်းပခြင်းမရှိတော့ပေ။
၂၀၁၃၊ ၂၀၁၅၊ ၂၀၁၉ စသည့်ပွဲတော်များကို ကျင်းပရန် စီစဉ်ခဲ့သော်လည်း အကြိမ်ကြိမ်နုတ်ထွက်ခဲ့သည်။
၂၀၂၁ခုနှစ်ပွဲတော်ကို အိမ်ရှင်အဖြစ်ကျင်းပမည့် ဗီယက်နမ်အားလည်း ၂၀၂၇ပွဲတော်အား ပြောင်းလဲကျင်းပရန် အကြံပြုလျက်ရှိနေကြသည်။
သို့သော် ၂၀၂၇ခုနှစ်ပွဲတော်ကို လက်ခံကျင်းပမည့် နိုင်ငံအား ယခုအချိန်အထိ တိကျစွာ အတည်ပြုနိုင်ခြင်းမရှိသေးပေ။
၂၀၁၉ခုနှစ်ပွဲ​တော်အား အိမ်ရှင်အဖြစ် ကျင်းပခဲ့သည့် ဖိလစ်ပိုင်နိုင်ငံကလည်း ဘရူနိုင်းနှင့် လာအိုနိုင်ငံများ နုတ်ထွက်ခဲ့ပါက ဖိလစ်ပိုင်အ​နေဖြင့် ထိုပြိုင်ပွဲများကို လက်ခံကျင်းပရန် အသင့်ရှိ​​ကြောင်း ​ပြောကြားထားသည်။
ကိုးကား ကဏ္ဍ:အရှေ့တောင်အာရှ အားကစားပြိုင်ပွဲ။
ဝဏ္ဏသိဒ္ဓိ မိုးလုံလေလုံအားကစားရုံသည် နေပြည်တော်ရှိ ဇမ္ဗူသီရိအားကစားရုံစုအတွင်း တည်ရှိသော အဆောက်အဦးဖြစ်သည်။
အားကစားရုံ အေ၊ ဘီ နှင့် စီဟူ၍ အားကစားရုံ (၃)ရုံပါရှိသည်။
အားကစားရုံ အေနှင့် စီမှာ ပရိသတ် (၃၀၀၀)ဝင်ဆံ့ပြီး အားကစားရုံ ဘီမှာ ပရိသတ် (၅၀၀၀)ဝင်ဆံ့သည်။
၂၀၁၃ခုနှစ် အရှေ့တောင်အာရှအားကစားပြိုင်ပွဲကို လက်ခံကျင်းပရန်အတွက် တည်ဆောက်ခဲ့ခြင်းဖြစ်သည်။
၂၀၁၈ခုနှစ်တွင် မြန်မာနိုင်ငံက ၁၉ကြိမ်မြောက် အာဆီယံတက္ကသိုလ်များအားကစားပြိုင်ပွဲကို လက်ခံကျင်းပရာ ဤအားကစားကွင်းကို အဓိကအနေဖြင့် အသုံးပြုခဲ့သည်။
ပြခန်း ကိုးကား ကဏ္ဍ:ဇမ္ဗူသီရိ အားကစားရုံစု ကဏ္ဍ:မြန်မာနိုင်ငံရှိ ဘက်စုံသုံး အားကစားကွင်းများ။
ဝဏ္ဏသိဒ္ဓိ ရေကူးကန်သည် နေပြည်တော်ရှိ ဝဏ္ဏသိဒ္ဓိ အားကစားပြိုင်ဝင်းအတွင်းတည်ရှိသော နိုင်ငံတကာအဆင့်မီ မိုးလုံလေလုံရေကူးကန်ကြီးဖြစ်သည်။
၂၀၁၃ခုနှစ် အရှေ့တောင်အာရှအားကစားပြိုင်ပွဲကို လက်ခံကျင်းပရန် ရည်ရွယ်၍ ၂၀၁၁ခုနှစ်တွင် တည်ဆောက်ခဲ့ခြင်းဖြစ်သည်။
မက်စ်မြန်မာ ကုမ္ပဏီမှ တည်ဆောက်ခြင်းဖြစ်ကာ ၂၀၁၃ခုနှစ်တွင် ပြီးစီးခဲ့သည်။
ရေကူးပြိုင်ပွဲအတွက် မီတာ (၅၀)ရေကူးကန်တစ်ကန်၊ ဒိုင်ဗင်အားကစားနည်းအတွက် ရေကူးကန်တစ်ကန်၊ အပြင်ဖက်တွင် လေ့ကျင့်ရန် ရေကူးကန်တစ်ကန်ပါဝင်ကာ ပရိသတ် ၃၀၀၀ ဝင်ဆံ့သည်။
မြန်မာနိုင်ငံတွင် နိုင်ငံတကာအဆင့်မီ မိုးလုံလေလုံရေကူးကန်အနေဖြင့် ဤရေကူးကန်နှင့် တပ်မတော်ပိုင် ဇေယျာသီရိအားကစားပြိုင်ဝင်းမှ ဇေယျာသီရိရေကူးကန်တို့သာ တည်ရှိသည်။
ကိုးကား ကဏ္ဍ:ဇမ္ဗူသီရိ အားကစားရုံစု။
မြန်မာနိုင်ငံ၏ ဥပဒေပြုကောင်စီအတွက် ဒုတိယအကြိမ် ရွေးကောက်ပွဲကို ၁၉၂၅ ခုနှစ် နိုဝင်ဘာလ ၁၇ ရက်နေ့တွင် ကျင်းပခဲ့သည်။
"Burmese Elections. A Forecast", The Times, 18 November 1925, p13, Issue 44122 ဒိုင်အာခီစနစ်သစ်၏ ဖွဲ့စည်းပုံအခြေခံဥပဒေအရ ဥပဒေပြုကောင်စီသည် ဘုရင်ခံ၏ အကြံပေးအဖွဲ့ကဲ့သို့ဆောင်ရွက်သည်။
အမျိုးသားပါတီသည် မဲအရေအတွက် အများဆုံးရရှိသော်လည်း ဗြိတိသျှတို့သည် ရွှေတောင်ကြားပါတီကို မျက်နှာသာပေးခဲ့သဖြင့် ထိုပါတီမှဂျေအေ မောင်ကြီးဦးဆောင်သည့် အစိုးရအဖွဲ့ကိုဖွဲ့စည်းခဲ့သည်။
Here Today, Gone Tomorrow The Irrawaddy, 3 November 2009 စနစ် ဥပဒေပြုကောင်စီတွင် နေရာ ၁၀၃ နေရာရှိရာ နေရာ ၈၀ အတွက် ရွေးချယ်တင်မြှောက်ရသည်။
ထိုနေရာ ၈၀ အနက် အသိုင်းအဝိုင်းမဟုတ် (non-communal) ၅၈ နေရာကို ရွေးချယ်နိုင်သည်။
ကျန် ၂၂ နေရာကို ကုလားများအတွက် ၈ နေရာ၊ ကရင်များအတွက် ၅ နေရာ၊ ဥရောပလူမျိုးအတွက် ၁ နေရာ၊ အင်္ဂလိပ်-အိန္ဒိယကပြားအတွက် ၁ နေရာ၊ စီးပွားရေးအဖွဲ့များဖြစ်သော Burma Chamber of Commerce အတွက် ၂ နေရာ၊ Burmese Chamber of Commerce၊ Chinese Chamber of Commerce၊ Indian Chamber of Commerce၊ Rangoon Trades Association နှင့် ရန်ကုန်တက္ကသိုလ်တို့အတွက် ၁ နေရာစီထားရှိထားသည်။
Ganga Singh (1940) Burma Parliamentary Companion, British Burma Press, p38 ရွေးချယ်၍မရသော နေရာ ၂၃ နေရာအနက် ၂၁ နေရာကို အစိုးရမှတင်မြှောက်သည် (အများဆုံး ၁၄ ယောက်မှာ အစိုးရအဖွဲ့ဝင်များဖြစ်နိုင်သည်)။
ကျန် ၂ နေရာမှာ ဘုရင်ခံ၏ အမှုဆောင်ကောင်စီ (Executive Council of the Governor) မှ အဖွဲ့ဝင် ၂ ဦးအတွက်ဖြစ်ကြသည်။
ယှဉ်ပြိုင်ကြခြင်း ဦးတုတ်ကြီးဦးဆောင်သည့် ဆွာရပ်ဂ်ျပါတီတွင် ယှဉ်ပြိုင်သူပေါင်း ၂၀၊ ရွှေတောင်ကြားပါတီတွင် ယှဉ်ပြိုင်သူ ၈၅ ဦး နှင့် အမျိုးသားပါတီတွင် ယှဉ်ပြိုင်သူ ၄၉ ဦးရှိခဲ့သည်။
"Elections In Burma. Grouping Of Parties", The Times, 13 November 1925, p11, Issue 44118 ရလဒ် ဆွာရပ်ဂ်ျပါတီသည် ကောင်းမွန်စွာယှဉ်ပြိုင်နိုင်ခြင်း မရှိသည့်အပြင် ဦးတုတ်ကြီးသည်လည်း မိမိယှဉ်ပြိုင်ရာ စီရင်စု၌ပင် နေရာရှုံးခဲ့ရသည်။
"News in Brief", The Times, 25 November 1925, p15, Issue 44128 မဲပေးသူဦးရေမှာ ၁၆ ရာခိုင်နှုန်းရှိခဲ့ရာ ၁၉၂၂ ရွေးကောက်ပွဲ၏ ၆.၉ ရာခိုင်နှုန်းနှင့် နှိုင်းယှဉ်လျှင် ပို၍များလာခဲ့သည်။
ပါတီအသစ်များ ပေါ်ပေါက်လာခြင်းကြောင့် မဲပေးသူဦးရေတိုးတက်လာသည်ဟု သုံးသပ်နိုင်သည်။
The Ghost of Elections Past The Irrawaday, 31 May 2010 + ရွေးကောက်ပွဲရလဒ်Haruhiro Fukui (1985) Political parties of Asia and the Pacific, Greenwood Press, pp106–154 ပါတီ မဲအရေအတွက် ရရှိသည့်နေရာ အမျိုးသားပါတီ ၂၅ ရွှေတောင်ကြားပါတီ ၂၀ ဟုမ္မရူးပါတီ ၁၁ဆွာရပ်ဂ်ျပါတီ ၉ အခြား ၁၅ ဘုရင်ခံမှအမတ် – ၂၁ ဝန်ကြီးများ – ၂ စုစုပေါင်း ၁၀၃ ကိုးကား ၁၉၂၅။
သုရပောန သောမ္ဗတဆာရေန (, ; စက်တင်ဘာ ၂၅၊ ၁၉၃၀ — ဩဂုတ် ၁၆၊ ၁၉၆၈) ထိုင်းလူမျိုး အမျိုးသားအဆိုတော်တဦးဖြစ်သည်။
ရည်ညွှန်းသည် Category:ထိုင်း အဆိုတော်များ Category:သက်ရှိထင်ရှားပုဂ္ဂိုလ်များ။
မန်ဇလာကန် သည် အီဂျစ်နိုင်ငံ အရှေ့မြောက်ပိုင်းတွင် တည်ရှိသည့် ကန်တစ်ခု ဖြစ်သည်။
နိုင်းမြစ်ဝှမ်းဒေတွင် တည်ရှိသည်။
ဤကန်သည် အီဂျစ်နိုင်ငံ မြောက်ပိုင်းမြစ်ဝှမ်းဒေသရှိ ကန်များတွင် အကြီးဆုံးဖြစ်ည်။
၂၀၀၈ တွင် ကန်သည် ၄၇ ကီလိုမီတာရှည်ကာ ၃၀ ကီလိုမီတာ ကျယ်သည်။
As of 2008 it is 47 km long and 30 km wide.Zahran, p.283Dinar, p.51 ပထဝီသွင်ပြင် မန်ဇလာကန်သည် ရှည်လျားသည်။
သို့သော် အတော်တိမ်သည်။
ကန်၏ အနက်သည် လေးပေမှ ငါးပေ အထိ ရှိသည်။
ဆူးအက်တူးမြောင်း သက်ရှိများ ကိုးကား ကဏ္ဍ:အီဂျစ်နိုင်ငံရှိ ရေကန်များ။
ဘစ်တာကန်ကြီး သည် အီဂျစ်နိုင်ငံတွင် တည်ရှိသည့် ဆားကန်ကြီးတစ်ခု ဖြစ်ည်။
၎င်းကန်သည် ဆူးအက်တူးမြောင်း၏ အစိတ်အပိုင်းတစ်ခု ဖြစ်သည်။
၁၈၆၉ ခုနှစ် တူးမြောင်းမဖောက်လုပ်မီ ဘစ်တာကန်သည် ခြောက်သွေ့နေသည့် ဆားကန်တစ်ခု ဖြစ်သည်။
Madl, Pierre (1999). Essay about the phenomenon of Lessepsian Migration , Colloquial Meeting of Marine Biology I, Salzburg, April 1999 (revised in Nov. 2001). ရှေးခေတ်ပိရမစ်စာများတွင် ဘစ်တာကန်ကြီးအကြောင်းကို ရေးသားထားကြသည်များ ရှိသည်။
တူးမြောင်းသည် ကန်ကြီးကို Mediterranean ပင်လယ် နှင့် ပင်လယ်နီ စသည့်ပင်လယ်တို့နှင့် ချိတ်ဆက်ပေးထားသည်။
ထို့အပြင် ဤတူးမြောင်းသည် ဘစ်တာကန်ကြီးကို ဘစ်တာကန်ငယ်နှင့်လည်း ချိတ်ဆက်ပေးထားသည်။
ဆူးအက်တူးမြောင်းကို ဖြတ်သန်းမောင်းနှင်ကြသည့် သင်္ဘောများတို့သည် ဘစ်တာကန်ကြီးကို "ဖြတ်သန်းရသည့်လမ်းကြောင်းတစ်ခု" အဖြစ် အသုံးပြုကြရသသည်။
ထိုနေရာတွင် သင်္ဘောများသည် အခြားသင်္ဘောများကို ဖြတ်ကျော်ခြင်း သို့မဟုတ် ကွေ့ဝိုက်ခြင်းများ လုပ်ကြရသည်။
ပြင်ပလင့်များ ကိုးကား ကဏ္ဍ:အီဂျစ်နိုင်ငံရှိ ရေကန်များ။
အစ်ကုကန် သည် အီဂျစ်နိုင်ငံတွင် တည်ရှိသည့် ကန်တစ်ခုဖြစ်သည်။
၎င်း၏ ဧရိယာည် ၆၂,၇၈ စတုရန်းကီလိုမီတာ (၂၄.၂၄ စတုရန်းမိုင်) ရှိသသည်။
၎င်းကန်သည် Mediterranean ပင်လယ်နှင့် ချိတ်ဆက်နေသည်။
ဤကန်သည် အစ်ကုမြို့၏ အနောက်ဘက်တွင် တည်ရှိသည်။
ကိုးကား ကဏ္ဍ:အီဂျစ်နိုင်ငံရှိ ရေကန်များ။
Bitly သည် URL အတိုချုံ့သည့် ဝန်ဆောင်မှုနှင့် လင့်များကို ထိန်းသိမ်းသည့် ပလက်ဖောင်းတစ်ခု ဖြစ်သည်။
ကုမ္ပဏီမှာ Bitly, Inc ဖြစ်ပြီး ၂၀၀၈ ခုနှစ်တွင် စတင်တည်ထောင်ခဲ့ည်။
၎င်းသည် ပုဂ္ဂလိကပိုင်ကုမ္ပဏီတစ်ခုဖြစ်ကာ နယူးယောက်မြို့တွင် အခြေစိုက်သည်။
Bitly သည် တစ်လလျှင် လင့်ပေါင်း သန်း ၆၀၀ ကို အတိုချုံ့ပေးလျက်ရှိသည်။
ထိုအတိုချုံ့ထားသည့် လင့်များကို လူမှုကွန်ယက်များ၊ စာတိုပေးပို့မှုများနှင့် အီးမေးများတွင် အသုံးပြုလျက်ရှိသည်။
Bitly သည် အသုံးပြုသူများစွာကို URL များကို အတိုချုံ့သည့် အခါ စုစုပေါင်းအချက်အလက်ဖန်တီးမှုအပေါ်တွင် မူတည်ကာ အခကြေးငွေ ကောက်ခံကာ ဝင်ငွေရှာသည်။
၂၀၁၇ ခုနှစ်တွင် Spectrum Equity က Bitly ၏ ရှယ်ယာ ဒေါ်လာ ၆၄ သန်းကို ဝယ်ယူခဲ့သည်။
၂၀၁၈ ခုနှစ်၊ ဩဂုတ်လတွင် Bitly သည် URL ၃၇ ဘီလီယံကျော်ကို အတိုချုံ့ခဲ့ပြီး ဖြစ်သည်။
ထုတ်ကုန်များ နည်းပညာ အတိုချုံ့ထားသည့် URL များ၏ အကြိုမြင်ကွင်း ပြောင်းလဲနိုင်သည့် ဒိုမိန်းများ ပြင်ပလင့်များ ကိုးကား Category:အမေရိကန်ပြည်ထောင်စုရှိ အင်တာနက်နည်းပညာ ကုမ္ပဏီများ။
အင်ဂိုလာနိုင်ငံ၏ နိုင်ငံတော်အထိမ်းအမှတ်တံဆိပ်သည် မကြာသေးမီကာလက နိုင်ငံတော်သစ်၏ ပုံရိပ်တို့ ထင်ဟပ်နေသည်။
နိုင်ငံတော်အလံမှာကဲ့သို့ပင် တံဆိပ်၌လည်း မက်စ်ဝါဒကြီးစွာလွမ်းမိုးမှုရှိနေသည်ကို တွေ့ရသည်။
(အခြားသော ဆိုရှယ်လစ်အထိမ်းအမှတ်တံဆိပ်များနှင့် နှိုင်းယှဉ်ကြည့်လျှင် တွေ့ရှိနိုင်သောကြောင့်) အလယ်ဗဟိုရှိ တောခုတ်ဓားနှင့် ပေါက်ပြားသည် နိုင်ငံတော်လွတ်လပ်ရေးရရှိအောင် ကြိုးပမ်းစဉ်က တောင်သူလယ်သမားတို့၏ အရေးပါမှုကို ကိုယ်စားပြုသည်။
အလံနှင့် တံဆိပ်နှစ်ခုလုံးတွင် ပါဝင်သော ကြယ်သည် ဆိုရှယ်လစ်အထိမ်းအမှတ်တံဆိပ်များတွင် အသုံးပြုသော သင်္ကေတတစ်ခုဖြစ်သည်။
ထိုကြယ်သည် တိုးတက်မှုကို ကိုယ်စားပြုသည်။
ထွက်ပြုစ နေသည် ရိုးရာသင်္ကေတဖြစ်သည့် အသစ်စတင်ခြင်းဖြစ်သည်။
အထိမ်းအမှတ်တံဆိပ်တွင် ဝန်းရံထားသော စက်ဝိုင်းတွင် ညာဘက်ခြမ်းရှိ စက်သွားတစ်ခြမ်းသည် စက်မှုလုပ်သားများကို ကိုယ်စားပြုပြီး ပြောင်း၊ ကော်ဖီနှင့် ဝါရွက်အနှံခွေသည် စိုက်ပျိုးမွေးမြူရေးကို ကိုယ်စားပြုသည်။
အောက်ခြေရှိ လှပ်ထားသော စာအုပ်သည် ပညာရေးကို ကိုယ်စားပြုသည်။
အောက်ခြေရှိ တံခွန်တွင် ပေါ်တူဂီဘာသာစကားဖြင့် República de Angola ဟုရေးသားထားပြီး "အင်ဂိုလာသမ္မတနိုင်ငံ"ဟု ဆိုလိုခြင်းဖြစ်သည်။
ထိုစာသားသည် República Popular de Angola (အင်ဂိုလာ ပြည်သူ့သမ္မတနိုင်ငံ) စာသားမှ ၁၉၉၀ ခုနှစ်တွင် ပြောင်းလဲထားခြင်းဖြစ်ပြီး ထိုအချိန်တွင်ပင် စက်သွားခြမ်း၏အရောင်ကိုလည်း ရွှေရောင်မှ ငွေရောင်သို့ ပြောင်းလဲခဲ့သည်။
အထိမ်းအမှတ်တံဆိပ်၏ အသေးစိပ်ကို အင်ဂိုလာနိုင်ငံ၏ ဖွဲ့စည်းပုံ အပိုဒ်ခွဲ ၁၆၃ တွင် အသေးစိတ် ရေးသားထားသည်။
၁၉၃၅ ခုနှစ်တွင် ပေါ်တူဂီကိုလိုနီတို့သည် ဒီဇိုင်းသတ်မှတ်ချက်များနှင့်အညီ လက်ရုံးတံဆိပ်ကို တရားတင်သတ်မှတ်ခဲ့သည်။
အင်ဂိုလာနိုင်ငံအတွက် လက်ရုံးတံဆိပ်တွင် အရောင်ဖျော့ကို အသုံးပြုထားသော ဒိုင်းပုံတွင် ပုံမှန်အတိုင်းအသုံးပြုသော အနားသတ်မျဉ်းတို့မပါဝင်သည့် ပေါ်တူဂီနိုင်ငံ၏ နိုင်ငံတော်အထိမ်းအမှတ်တံဆိပ်ကို ဘယ်ဘက်ခြမ်း၌တွင်လည်းကောင်း ညာဘက်ခြမ်းတွင် အင်ဂိုလာနိုင်ငံအတွက် ခရမ်းရောင်အခံတွင် ရွှေရောင်ဆင်နှင့် ရွှေရောင်မြင်းကျားတို့ ပါဝင်သည်။
အောက်ခြေရှိ လှိုင်းပုံများသည် အင်ဂိုလာ၏တည်နေရာသည် ပေါ်တူဂီနိုင်ငံ၏ ပင်လယ်ရပ်ခြားဒေသတွင် ရှိနေသည်ကို ကိုယ်စားပြုသည်။
သမိုင်းတွင် အသုံးပြုခဲ့သော လက်ရုံးတံဆိပ်များ ကိုးကား ပြင်ပလင့်များ Coat of arms of Angola In The World All Countries Coat of arms ကဏ္ဍ:အင်ဂိုလာနိုင်ငံ၏ အမျိုးသားသင်္ကေတများ ကဏ္ဍ:နိုင်ငံတော် အထိမ်းအမှတ်တံဆိပ်များ။
ထိုင်းမှတ်ပုံတင် () သည် အသက် ၇ နှစ်မှ ၇၀ ကြား ထိုင်းနိုင်ငံသားများကို ထုတ်ပေးသော အစိုးရ တရားဝင် ကိုယ်ရေးမှတ်တမ်း ဖြစ်သည်။
570 กิจจานุเบกษา, ,/PDF/2554/A/034/64.PDF W58570UVJG บัตรประจำตัวประชาชน (ฉบับที่ ๓) พ.ศ. ๒๕๕๔, เล่ม ๑๒๘ ตอนที่ ๒๔ ก, ๑๑ W9u7n1lc&& (National Identification Card amendment act, 2011) ပလဲ့ ဖီဘွန်ဆုန်ခရမ် (Plaek Phibunsongkram) ဝန်ကြီးချုပ် ဖြစ်သော ၁၉၄၃ တွင် မှတ်ပုံတင်စနစ် စတင်ကျင့်သုံးသည်။
576iany เบกษา, ,/PDF/2486/A/004/171.PDF W585701 VOTO บัตรประจำตัวประชาชน พ.ศ. ๒๕๔๖, เล่ม 50 ตอนที่ ๔, ๑๙ มกราคม ๒๕๕๖ (National Identification Card act, 1943) အနိမ့်ဆုံးအသက်ကို မူလက ၁၆ နှစ်ဟု သတ်မှတ်ခဲ့ပြီး နောက်ပိုင်းတွင် ၁၉၈၃ ၌ ၁၅ သို့လည်းကောင်း၊ ၂၀၁၁ တွင် ၇ သို့လည်းကောင်း ပြောင်းလဲလိုက်သည်။
ထိုကတ်ကို ကိုင်ဆောင်သူ၏ ကိုယ်ရေးအချက်အလက်နှင့် အစိုးရဝန်ဆောင်မှုများ ရယူနိုင်ရန် အသုံးပြုသည်။
အခြား သီးသန့် ဝန်ဆောင်မှုများမှာ မိုဘိုင်းဖုန်း လျှောက်ထားခြင်း၊ သို့မဟုတ် ဘဏ်ငွေစာရင်း အကောင့်ဖွင့်ခြင်း စသည်တို့တွင် သက်တမ်းရှိ မှတ်ပုံတင်ကို ပြသရန် လိုအပ်သည်။
ခိုင်လုံသော အကြောင်းမရှိဘဲ ကတ်ကို မပြသနိုင်လျှင် ဘတ် ၂၀၀ အထိ ဒဏ်တပ်ခံရနိုင်သည်။
ကိုးကား ကဏ္ဍ:ထိုင်း ဥပဒေ။
ဟယ်ရီဆန် ဖို့ဒ် ( ; /ဟယ်ရီဆန် ဖော့ဒ်/) သည် အမေရိကန်နိုင်ငံသား ရုပ်ရှင်မင်းသား၊ လေယာဉ်မှူး၊ သဘာဝပတ်ဝန်းကျင် တက်ကြွလှုပ်ရှားသူတစ်ဦးဖြစ်သည်။
၂၀၁၉ အထိ ၎င်းရိုက်ကူးခဲ့သော ရုပ်ရှင်များမှ စုစုပေါင်း ပြည်တွင်းရုံတင်ဝင်ငွေ (လက်မှတ်ရောင်းချရမှု) မှာ အမေရိကန်ဒေါ်လာ ၅.၁ ဘီလီယံအထိရှိ၍ ကမ္ဘာအနှံ့ ရုံတင်ဝင်ငွေစုစုပေါင်းမှာ ၉.၃ ဘီလီယံကျော်ရှိသောကြောင့် သမိုင်းတစ်လျှောက် ရုပ်ရှင်သရုပ်ဆောင်များ၏ ရုံတင်ဝင်ငွေ ရရှိမှု စုစုပေါင်းပမာဏတွင် အဆင့်လေး နေရာ၌ ရှိသည်။
ထိုရုံတင်ဝင်ငွေအပြင် အကယ်ဒမီဆု တစ်ကြိမ်၊ ရွှေကမ္ဘာလုံးဆု လေးကြိမ် လျာထားခြင်းခံခဲ့ရပြီး စေတန်ဆု သုံးကြိမ်၊ AFI Life Achievement ဆုနှင့် Cecil B. DeMille ဆုတို့ကို ရရှိခဲ့သည်။
ရုပ်ရှင်လောကသို့ စတင်ဝင်ရောက်ခဲ့ပြီး မထင်မရှားနေရာ၊ ဇာတ်ပို့နေရာများတွင် သရုပ်ဆောင်ခဲ့ပြီး ဖို့ဒ်သည် အာကာသဇာတ်လမ်းတွဲကြီးဖြစ်သည့် ၁၉၇၇ ထွက်ရှိသော စတားဝေါ ခေါ် ကြယ်တာယာစစ်ပွဲရုပ်ရှင်တွင် ဟန်ဆိုလို (Han Solo) အဖြစ် ပါဝင်ခဲ့ရာမှEmpire of Dreams: The Story of the Star Wars Trilogy. Star Wars Trilogy Box Set DVD documentary. [2005] ကမ္ဘာအနှံ့ အောင်မြင်ကျော်ကြားခဲ့သည်။
ထို့နောက် (၄၂) နှစ်ကြာ ကာလအတွင်း ထွက်ရှိခဲ့သည့် နောက်ဆက်တွဲ ရုပ်ရှင်လေးကားတွင်လည်း ပါဝင်သရုပ်ဆောင်ခဲ့သည်။
ကျယ်ကျယ်ပြန့်ပြန့် လူသိများခဲ့သည်မှာ Raiders of the Lost Ark (၁၉၈၁) မှစတင်သည့် အင်ဒီယာနာ ဂျုံးဇ် ဇာတ်ကားများဖြစ်သည်။
သိပ္ပံဇာတ်ကားများ ဖြစ်သော Blade Runner (၁၉၈၂) ၊ Blade Runner 2049 (၂၀၁၇) တို့တွင် ရစ်ခ် ဒက်ကာ့ခ် ဇာတ်ကောင်အဖြစ်လည်းကောင်း တွန်ကလန်စီဇာတ်ကားတွဲများဖြစ်သည့် Patriot Games (၁၉၉၂) ၊ Clear and Present Danger (၁၉၉၄) တို့တွင် ဂျက်ရိုင်ယန်အဖြစ်လည်းကောင်း ပါဝင်ခဲ့သည်။
၎င်း၏ သရုပ်ဆောင်သက်တမ်းမှာ နှစ်ခြောက်ဆယ်ကျော်ရှိပြီဖြစ်ကာ သမိုင်းတစ်လျှောက် အထင်ကရရှိသော ရုပ်ရှင်ရိုက်ကူး/ထုတ်လုပ်သူများနှင့် ပူးပေါင်းလုပ်ဆောင်ရာ၌ ဂျော့ဂျ် လူးကပ်စ်၊ ဖရန့်စစ် ဖော့ဒ် ကော့ပိုလာ၊ စတီဗန် စပီးလ်ဘတ်ခ်၊ ရစ်ဒ်လီ စကော့၊ ပီတာ ဝီးယာ၊ ရိုမန် ပေါ်လန်းစကီး၊ မိုက် နီကိုလပ်စ်တို့ ဖြစ်ကြသည်။
ထိုသို့ ထင်ရှားသည့်နာမည်ရ ဇာတ်ကောင်များအပြင် အခြားသောဇာတ်ကားများ၌လည်း ပါဝင်ခဲ့သေးသည်။
Witness (၁၉၈၅) တွင် အကယ်ဒမီဆု လျာထားခြင်းခံခဲ့ရပြီး The Fugitive (၁၉၉၃) ၊ Air Force One (၁၉၉၇) ၊ 42 (၂၀၁၃) တို့၌ သရုပ်ဆောင်ခဲ့၏။
ထိုသို့ မင်းသားနေရာမှ သရုပ်ဆောင်မှုများအပြင် ဗီလိန်ဆန်သည့် ဇာတ်ကောင်များကို American Graffiti (၁၉၇၃) ၊ The Conversation (၁၉၇၄) ၊ The Mosquito Coast (၁၉၈၆) ၊ Presumed Innocent (၁၉၉၀) ၊ What Lies Beneath (၂၀၀၀) တို့၌လည်း ပါဝင်ခဲ့၏။
အခြားအလွမ်းအဆွေး၊ ဟာသရုပ်ရှင်များမှာ Heroes (၁၉၇၇) ၊ Working Girl (၁၉၈၈) ၊ Sabrina (၁၉၉၅) ၊ Six Days, Seven Nights (၁၉၉၈) ၊ Random Hearts (၁၉၉၉) ၊ Morning Glory (၂၀၁၀) နှင့် The Age of Adaline (၂၀၁၅) တို့ဖြစ်ကြသည်။
အင်ဂိုလာ အာဗန်တီ(, )သည် အင်ဂိုလာနိုင်ငံ၏ နိုင်ငံတော်သီချင်းဖြစ်သည်။
ဟူအီ အယ်ဘက်တို ဗီအေရာ ဂျီအက်စ် မင်ဂက်စ်မှ တေးသွားကို သီကုံးခဲ့ပြီး မန်နျူရယ် ဟူအီ အယ်ဗီစ် မွန်တီရိုမှ စာသားကို ရေးစပ်ခဲ့ခြင်းဖြစ်သည်။
ထိုသီချင်းသည် ပေါ်တူဂီတို့ထံမှ နိုင်ငံလွတ်လပ်ရေးရရှိခဲ့သည် ၁၉၇၅ ခုနှစ် နိုဝင်ဘာလတွင် နိုင်ငံတော်သီချင်းဖြစ်၍ လာခဲ့သည်။
သီချင်းစာသားထဲတွင် လွတ်လပ်ရေးရစဉ်မှစ၍ ၁၉၉၂ ခုနှစ်မတိုင်မီအထိ တစ်ပါတီတည်း ကြီးစိုးခဲ့သည့် အင်ဂိုလာလွတ်မြောက်ရေးပြည်သူ့လှုပ်ရှားမှုပါတီ၏ အရေးပါသော ဖြစ်ရပ်များကို ထည့်သွင်းထားသည်။
သမိုင်း "အင်ဂိုလာ အာဗန်တီ"ကို ဟူအီ အယ်ဘက်တို ဗီအေရာ ဂျီအက်စ် မင်ဂက်စ်မှ ရေးဖွဲ့ခဲ့သည်။
နိုင်ငံ၏ စာရေးဆရာများသမဂ္ဂနှင့် အနုပညာရှင်နှင့် တေးရေးဆရာများသမဂ္ဂတို့၏ အဖွဲ့ဝင်ဖြစ်သော ဟွန်ဘိုမြို့(Huambo)၌ ပညာသင်ကြားနေသည့် စာရေးဆရာ မန်နျူရယ် ဟူအီ အယ်ဗီစ် မွန်တီရိုမှ စာသားကို ရေးစပ်ခဲ့ဖြစ်သည်။
သူသည် ၂၀၀၃ ခုနှစ် ဇူလိုင်လတွင် ကောက်ယူခဲ့သော တရားဝင်မဟုတ်သော စစ်တမ်းများအရ မြို့တော် လုအန်ဒါတွင် ရောင်းအားအကောင်းဆုံးသော စာရေးဆရာများထဲမှတစ်ယောက်ဖြစ်သည်။
ဤသီချင်းကို နိုင်ငံတော်သီချင်းအဖြစ် ၁၉၇၅ ခုနှစ်တွင် တရားဝင်သတ်မှတ်ခဲ့ခြင်းဖြစ်သည်။
အင်ဂိုလာနိုင်ငံ၏ ဖွဲ့စည်းပုံ အပိုဒ်ခွဲ ၁၆၄ တွင် ဖော်ပြထားသည်။
အဆိုပြုသော ပြောင်းလဲမှုများ သီချင်းစာသားများထဲတွင် အင်ဂိုလာလွတ်မြောက်ရေးပြည်သူ့လှုပ်ရှားမှုပါတီ၏ အရေးပါသော အဖြစ်အပျက်များကို ရည်ညွှန်းသော စာသားများ ပါဝင်သည်။
သို့ပေမယ့်လည်း ၁၉၉၂ ခုနှစ် တစ်ပါတီအာဏာရှင်စနစ်ချုပ်ငြိမ်းသွားချိန်တွင် ဤစာသားများသည် အသုံးမဝင်တော့သော သရုပ်ဖော်မှုများဖြစ်နေသည်။
ထို့ကြောင့် အခြားသော အမျိုးသားရေးလက္ခဏာများဖြင့် နိုင်ငံတော်သီချင်းကို ကောင်းမွန်စွာ ပြင်ဆင်နိုင်ရန် ကြိုးပမ်းအားထုတ်ခဲ့ကြသည်။
သို့ပေမယ်လည်း မည်သည့်အရာမျှ အောင်မြင်ဖြစ်ထွန်းမလာခဲ့ပဲ နိုင်ငံတော်သီချင်းသည် မပြောင်းလဲပဲ ရှိ၍နေသည်။
စာသား စကားစပ်များ "Angola Avante" ထဲမှ သီချင်းစာသားများသည် နိုင်ငံနှင့်ပြည်သူများအား အနာဂတ်တွင် ရှေ့သို့ တိုးတက်ကြလိမ့်မည်ကို သွယ်ဝိုက်ရည်ညွှန်းထားသည်။
The Daily Telegraph သတင်းစာမှ သတင်းစာဆရာ အီဗန် ဟီးဝပ်ထ်မှ အမျိုးအစားခွဲခြားခဲ့ရာ စစ်သီချင်းသံသည် "La Marseillaise" သီချင်း၏ လွှမ်မိုးမှုရှိသည်ဟု ဆိုခဲ့သည်။
နိုင်ငံတကာ ဂျူဒိုအဖွဲ့ချုပ် (IJF)ကို ၁၉၅၁ ဇူလိုင်တွင် တည်ထောင်သည်။
IJF ကို မူလအစက အာဂျင်တီးနား အပါအဝင် ဥရောပမှ ဂျူဒိုအဖွဲ့အစည်းများဖြင့် ဖွဲ့စည်းထားခြင်း ဖြစ်သည်။
https://www.insidethegames.biz/timelines/7 နောက် ဆယ်နှစ်အတွင်းတွင် တိုက်ကြီးလေးတိုက်မှ နိုင်ငံများပါ ပါဝင်လာသည်။
ယနေ့အခါ IJF တွင် တိုက်ကြီးအကုန်လုံးမှ အမျိုးသားအသင်း ၂၀၀ ဖွဲ့ ရှိနှင့်လေပြီ။
IJF ၏ စာရင်းအရ ကမ္ဘာတဝန်းလုံး၌ ဂျူဒို သင်ကြားလေ့ကျင့်သူ သန်း ၄၀ ကျော် ရှိသည်။
https://www.mmafighting.com/2015/3/8/8170623/what-is-judos-problem-with-mixed-martial-arts ၂၀၀၉ ကတည်းက၊ IJF က ကြီးမှူး၍ ကမ္ဘာ့ချန်ပီယံပြိုင်ပွဲနှင့် ကမ္ဘာ့ဂျူဒိုခရီးစဉ် (World Judo Tour)ကို နှစ်စဉ် ကျင်းပပေးသည်။
ကမ္ဘာ့ဂျူဒိုခရီးစဉ်တွင် ဂရင်းပရစ်(Grand Prix) ငါးပွဲ၊ ဂရင်းဆလမ်(Grand Slams) လေးပွဲ၊ မာစတာပြိုင်ပွဲ(master tournament) တပွဲနှင့် တိုက်ကြီးအိုးပင်း(Continental open tournament) တပွဲ ပါဝင်သည်။
ပွဲစဉ် ကမ္ဘာ့ ဂျူဒိုချန်ပီယံပွဲ (World Judo Championships) ကမ္ဘာ့လူငယ် ဂျူဒိုချန်ပီယံပွဲ (World Junior Judo Championships) (၁၉၇၄ မှ ၂၀၁၁ ထိ ယူ၂၀ / ၂၀၁၂ မှ ယနေ့ထိ ယူ၂၁) ကမ္ဘာ့ ဂျူဒိုလောင်း ချန်ပီယံပွဲ (World Cadet Judo Championships) (ယူ၁၈) ကမ္ဘာ့ စစ်ပြန် ဂျူဒိုချန်ပီယံပွဲ (World Veterans Judo Championships)(၃၀ မှ ၈၀+) ကမ္ဘာ့ ခတဂျူဒို ချန်ပီယံပွဲ (World Kata Judo Championships) IJF ကမ္ဘာ့ပွဲစဉ်များ [IJF World Series (Masters, Grand Slam, Grand Prix, Continental Open)] ဂျူဒို ကမ္ဘာ့ဖလား (Judo World Cup) ဂျူဒို ဥရောပဖလား (Judo European Cup) IJF ဥက္ကဋ္ဌများ အယ်ဒို တော့တီ (Aldo Torti), အီတလီ, ၁၉၅၁ ရိဆေး ခနိုး (Risei Kano)၊ ပါမောက္ခ ဂျိဂိုရိုး ခနိုး၏ သား၊ ဂျပန်၊ ၁၉၅၂-၁၉၆၅ ချားလ်စ် ပယ်မာ (Charles Palmer), ဂရိတ်ဗြိတိန်, ၁၉၆၅-၁၉၇၉ ရှိငဲယောရှိ မဆုမအဲ (Shigeyoshi Matsumae), ဂျပန်, ၁၉၇၉-၁၉၈၇ ဆာကစ် ကလိုဂ်လျင် (Sarkis Kaloghlian)၊ အာဂျင်တီးနား၊ ၁၉၈၇-၁၉၈၉ လောရီ ဟာဂရေ့ (Lawrie Hargrave)၊ နယူးဇီလန်၊ ၁၉၈၉-၁၉၉၁ လူးဝစ် ဘဂွဲနာ (Luis Baguena)၊ စပိန်၊ ၁၉၉၁-၁၉၉၅ ပတ်ယုံဆောင် (Yong Sung Park)၊ တောင်ကိုရီးယား၊ ၁၉၉၅-၂၀၀၇ မရိယစ် ဗီဇာ (Marius Vizer)၊ ရိုမေးနီးယား/ဩစတြီးယား၊ ၂၀၀၇-https://web.archive.org/web/20110714114758/http://www.intjudo.eu/Organization ကိုးကား ကဏ္ဍ:နိုင်ငံတကာ ဂျူဒိုအဖွဲ့ချုပ်။
အောက်ပါတို့သည် ထေရဝါဒပိဋကတ်၊ သုတ္တန်ပိဋကတ်၊ သံယုတ္တနိကာယ်၌ပါဝင်သော သုတ္တန် (သုတ်) များ၏ စာရင်းဖြစ်သည်။
အာဖဂန် နိုင်ငံတော်သီချင်း( - Surūd-e Millī, - Millī Surūd; )ကို ၂၀၀၆ ခုနှစ် မေလတွင် တရားဝင်ကြေညာခဲ့ပြီး အသုံးပြုခဲ့သည်။
အာဖဂန်ဖွဲ့စည်းပုံအခြေခံဥပဒေ အပိုဒ်ခွဲ ၂၀ အရ နိုင်ငံတော်သီချင်းသည် ပတ်ရှ်တိုဘာသာစကားဖြင့် ဖြစ်ပြီး "ဘုရားသခင်၏ ကြီးမြတ်မှု"နှင့် အာဖဂနစ္စတန်နိုင်ငံရှိ လူမျိုးစုများကို ရည်ညွှန်းထားရမည်ဖြစ်သည်။
စာသားကို အဒူလ် ဘာရီ ဂျဟာနီမှ ရေးသားခဲ့ပြီး ဂီတကို ဂျာမန်-အာဖဂန်တေးပြုစာဆို ဘာဘရက် ဝါဆာမှ ရေးခဲ့ခြင်းဖြစ်သည်။
သမိုင်း နိုင်ငံတော်သီချင်း (၁၉၂၆-၁၉၄၃) အာဖဂန်နစ္စတန်နိုင်ငံ၏ ပထမဆုံးသော နိုင်ငံတော်သီချင်းဖြစ်ပြီး ဘုရင်စနစ်ဖြင့် အုပ်စိုးစဉ်ကာလတွင် အသုံးပြုခဲ့ခြင်းဖြစ်သည်။
ထိုသီချင်းတွင် တေးသွားများသာပါရှိပြီး စာသားများ မပါရှိပေ။
နိုင်ငံတော်သီချင်း (၁၉၄၃-၁၉၇၃) ဘုရင်စနစ်ဖြင့် အုပ်စိုးစဉ်ကာလအတွင်း ဒုတိယမြောက်အသုံးပြုခဲ့သော နိုင်ငံတော်သီချင်းဖြစ်သည်။
နိုင်ငံတော်သီချင်း (၁၉၇၃-၁၉၇၈) နိုင်ငံတော်သီချင်း (၁၉၇၈-၁၉၉၂) အာဖဂန်နစ္စတန် ဒီမိုကရက်တစ် သမ္မတနိုင်ငံထူထောင်ပြီးနောက် နောက်ထပ်အသုံးပြုခဲ့သော နိုင်ငံတော်သီချင်းဖြစ်ပြီး ၁၉၇၈ ခုနှစ်တွင် စတင်အသုံးပြုခဲ့ခြင်းဖြစ်သည်။
၁၉၇၈ ခုနှစ် မက်စ်ဝါဒီတော်လှန်မှု(Coup d'état)ပြီးနောက် အမျိုးသားရေးလက္ခဏာများကို ပြောင်းလဲရန် ဆုံးဖြတ်ခဲ့သော အာဖဂန်နစ္စတန်ပြည်သူဒီမိုကရက်တစ်အစိုးခေါင်းဆောင် နူ မူဟာမတ် တာရာကီ(Ustad Salim Sarmad)ကိုယ်စား ဆူလေမန် လိတ်(Sulaiman Layeq)မှ စာသားများကို ရေးသားခဲ့ခြင်းဖြစ်သည်။
တေးသွားကို ဂျလီ ဂဟာလန်(Jalīl Ghahlānd)မှ ရေးစပ်ခဲ့ပြီး အူစတက် ဆလင် ဆာမတ်(Ustad Salim Sarmad)မှ စီစဉ်မှုလုပ် တေးကွက်ဖော်ခဲ့ခြင်းဖြစ်သည်။
သီချင်းအမည်မှာ "Garam shah lā garam shah" () ဟူ၍ဖြစ်သည်။
အခြားနိုင်ငံတော်သီချင်းများစွာကဲ့သို့ပင် တခါတရံသီဆိုရာ၌ Chorus နှင့် ပထမဆုံးသော Stanza သာ သီဆိုကြသည်။
၁၉၈၇ ခုနှစ်တွင် အာဖဂန်နစ္စတန်နိုင်ငံသည် ကွန်မြူနစ်ဝါဒကို တရားစွန့်လွတ်လိုက်ပြီးနောက် ထိုသီချင်းကို ၁၉၉၂ ခုနှစ်အထိ နိုင်ငံတော်သီချင်းအဖြစ်ထားရှိခဲ့ပြီး ဆက်လက်အသုံးပြုခြင်းမရှိတော့ချေ။
နိုင်ငံတော်သီချင်း (၁၉၉၂-၁၉၉၉၊ ၂၀၀၂-၂၀၀၆) ၁၉၉၂ ခုနှစ်မှ ၂၀၀၆ ခုနှစ်အထိ အာဖဂန်နစ္စတန်နိုင်ငံသည် ၁၉၁၉ ခုနှစ်တွင် အုစတက် ကာစင်ရေးသော မူဂျာဟစ်ဒင်တိုက်ပွဲဝင်သီချင်းကို နိုင်ငံတော်သီချင်းအဖြစ် အသုံးပြုခဲ့သည်။
သီချင်းအမည်မှာ "အစ္စလာမ်၏ ခံတပ်၊ အာရှ၏ နှလုံးသား" () ဖြစ်သည်။
၁၉၉၀ ခုနှစ်များနှောင်းပိုင်းကာလများအတွင်း ကုလသမဂ္ဂမှ အသိအမှတ်ပြုထားသော အစိုးရအောက်မှ တာလီဘန်ထိန်းချုပ်ထားသော အာဖဂန်နစ္စတန် အစ္စလာမ်မစ်စော်ဘွားများနိုင်ငံသည် နိုင်ငံဒေသများစွာကို ၂၀၀၁ ခုနှစ်နှောင်းပိုင်းထိ အုပ်ချုပ်ခဲ့သည်။
တာလီဘန်များသည် နိုင်ငံ၏ ဒေသအများစုပါဝင်သည့် ၎င်းတို့ထိန်းချုပ်ထားသော နယ်မြေများအတွင်း ဂီတကို တရားမဝင်ကြောင်း ကြေညာထားသည်။
ထိုသည်ကြောင့် ၂၀၀၁ ခုနှစ်နှောင်းပိုင်းအထိ တာလီဘန်များ အာဏာပြုတ်ကြသည့်တိုင် အာဖဂန်ဒေသတော်တော်များများတွင် ထိုအချိန်က နိုင်ငံတော်သီချင်းမရှိပဲနေခဲ့သည်။
ထို့ကြောင့် ဤသီချင်းကို ၂၀၀၂ ခုနှစ် အာဖဂန်နစ္စတန်နိုင်ငံ ကြားဖြတ်အစိုးရမှ ပြန်လည်အသက်သွင်းခဲ့ခြင်းဖြစ်ပြီး ၂၀၀၄ ခုနှစ် အာဖဂန်နစ္စတန် အစ္စလာမ်မစ် သမ္မတနိုင်ငံထူထောင်ချိန်ထိ အသုံးပြုမှုရှိခဲ့ပြီး ၂၀၀၆ ခုနှစ်ထိ ဆက်လက်အသုံးပြုခဲ့ကြသည်။
ကိုးကား ကဏ္ဍ:နိုင်ငံတော်သီချင်းများ ကဏ္ဍ:အာဖဂန်နစ္စတန်နိုင်ငံ၏ အမျိုးသားသင်္ကေတများ။
ဟန်ဆာနယ် ဘိုကီယာ အမျိုးသား အားကစားကွင်း () သည် ဘရူနိုင်းနိုင်ငံ၊ ဘန်ဒါဆရီဘဂါဝန်မြို့တွင် တည်ရှိသော ဘက်စုံသုံး အားကစားကွင်းဖြစ်သည်။
၁၉၈၃ခုနှစ် စက်တင်ဘာ ၂၃ရက်နေ့တွင် ဖွင့်လှစ်ခဲ့ကာ လူဦးရေ ၂၃၀၀၀ ဝင်ဆံ့သည်။
ဤကွင်းကို ဆူတန် ဟန်ဆာနယ် ဘိုကီယာအား ဂုဏ်ပြု၍ အမည်ပေးထားခြင်းဖြစ်သည်။
တည်​ဆောက်ခြင်း အခြားသော အများပိုင်အဆောက်အဦးများကဲ့သို့မဟုတ်ဘဲ ဤအားကစားကွင်းတည်ဆောက်ရန်အတွက် ငွေကြေး ထည့်ဝင်ခဲ့ကြသည်။
အများပြည်သူထည့်ဝင်ငွေမှာ အားကစားကွင်းတည်ဆောက်ခြင်း ကုန်ကျငွေ အ​မေရိကန်ဒေါ်လာ သန်း၁၀၀၏ ၁.၁ရာခိုင်နှုန်းရှိသည်။
ဤသည်မှာ ဤစီမံကိန်းအတွက် ပြည်သူလူထု၏ စိတ်ပါဝင်စားမှုကို ပြသနေသည်။
thumb|၂၀၁၄ခုနှစ်တွင်တွေ့ရသော ကွင်းအပြင်ဖက် ဖွင့်လှစ်ခြင်း ဤအားကစားကွင်းကို ၁၉၈၃ခုနှစ် စက်တင်ဘာ ၂၃ရက်နေ့တွင် ဖွင့်လှစ်ခဲ့သည်။
ထိုနေ့မှာ လက်ရှိဆူတန် ဟန်ဆာနယ် ဘိုကီယာ၏ ဖခင် ယခင်ဆူတန် အိုမာအလီဆက်ဖျူတန် (၃)၏ ၆၉နှစ်ပြည့် မွေးနေ့ဖြစ်သည်။
ကိုးကား ကဏ္ဍ:ဘရူနိုင်းနိုင်ငံရှိ အားကစားကွင်းများ ကဏ္ဍ:အမျိုးသား အားကစားကွင်းများ။
အောက်စဖို့ဒ် အင်္ဂလိပ် အဘိဓာန် () သည် "အောက်စဖို့ဒ်တက္ကသိုလ် ပုံနှိပ်လုပ်ငန်း"က ထုတ်ဝေဖြန့်ချိသော အင်္ဂလိပ်ဘာသာစကားဆိုင်ရာ သမိုင်းဝင် အဘိဓာန်ကြီးတစ်ခုဖြစ်သည်။
ကမ္ဘာအနှံ့သုံးစွဲကြသော ဝေါဟာရမူကွဲများကို ဖော်ပြထားခြင်း၊ ပညာရှင်များ၊ တက္ကသိုလ် သုတေသနသမားများအတွက် ကျယ်ပြန့်စုံလင်သော မှီငြမ်းကိုးကားမှုများ ထောက်ပံ့ပေးထားခြင်းများအပါအဝင် အင်္ဂလိပ်ဘာသာစကား၏ သမိုင်းတလျှောက် ဖြစ်ပေါ်တိုးတက်လာမှုများကိုလည်း ဇာစ်မြစ်ကောက် ခြေရာလိုက်ထားပေးသည်။
"As a historical dictionary, the OED is very different from those of current English, in which the focus is on present-day meanings." "The OED is a historical dictionary, with a structure that is very different from that of a dictionary of current English." ဤအဘိဓာန်ကို ၁၈၅၇ မှ စတင်ဆောင်ရွက်ခဲ့ကြသော်လည်း ၁၈၈၄ ကျမှသာလျှင် ပထမဆုံးစာအုပ်ကို အဖုံးမပါသည့်ပုံစံဖြင့် စတင်ခုတ်ဝေနိုင်ခဲ့သည်။
သို့ရာတွင် အဘိဓာန်လုပ်ငန်းကိုကား "A New English Dictionary on Historical Principles; Founded Mainly on the Materials Collected by The Philological Society" အမည်ဖြင့် ဆက်လက် အကောင်ထည်ဖော်နေဆဲဖြစ်၏။
၁၈၉၅ တွင် The Oxford English Dictionary ကို စာအုပ်အတွဲများ၏အဖုံးတွင် တရားဝင်မဟုတ်သည့်ပုံစံဖြင့် ပထမဆုံး စတင်သုံးစွဲခဲ့လေသည်။
၁၉၂၈ အဘိဓာန်အပြည့်အစုံကို အဖုံးပါ အတွဲ (၁၀) တွဲဖြင့် ဖြန့်ချိခဲ့သည်။
၁၉၃၃ ရောက်သောအခါ "The Oxford English Dictionary" အမည်ကို ယခင်ထုတ်ဝေခဲ့ကြသော အတွဲ (၁၂) တွဲ နှင့် ဖြည့်စွက်တွဲတစ်ခုတို့၏ အမည်အားလုံးနေရာ၌ အစားထိုးခဲ့ကြ၏။
ဖြည့်စွက်တွဲများလည်း ၁၉၈၉ အထိ ထွက်ရှိလာခဲ့၍ ထိုနှစ်တွင်ပင် ဒုတိယမူ (second edition) ကိုထုတ်ဝေခဲ့ကြရာ အတွဲ (၂၀) ၊ စာမျက်နှာပေါင်း ၂၁,၇၂၈ အထိပါဝင်လေသည်။
၂၀၀၀ ပြည့်နှစ်ကတည်းက တတိယမူကို လုပ်ကိုင်ဆောင်ရွက်ခဲ့ကြပြီး ၂၀၁၈ အရောက်တွင် တစ်ဝက်ခန့်ပြီးစီးခဲ့ကြသည်။
ပထမဆုံး ဒီဂျစ်တယ်မူ (အီလက်ထရောနစ်) ကို ၁၉၈၈ တွင် ဖြစ်မြောက်အောင် ဆောင်ရွက်ခဲ့ကြ၍ အွန်လိုင်းမူကို ၂၀၀၀ ပြည့်နှစ်ကတည်းက အသုံးပြုနိုင်ခဲ့လေရာ ၂၀၁၄ ဧပြီ၌ တစ်လလျှင် ဝင်ရောက်ကြည့်ရှုလေ့လာသူ နှစ်သန်းကျော်ရှိခဲ့၏။
တတိယမူကို ဒီဂျစ်တယ်မူ (အီလက်ထရောနစ်) ပုံစံဖြင့်သာ ပေါ်ပေါက်လာနိုင်ဖွယ်ရှိသည်။